Konsertti- ja kongressitalo Mikaeli - Suomen kiinnostavin tapahtumatalo

SOMEONE LIKE YOU - THE ADELE SONGBOOK
2025-10-11 19:00 (Europe/Helsinki)
Maailmalla kehuja kerännyt Someone Like You – The Adele Songbook –livekonsertti järjestetään lokakuussa Oulussa, Tampereella, Joensuussa, Kuopiossa, Helsingissä, Hyvinkäällä, Turussa, Porissa, Mikkelissä ja Lappeenrannassa. Konsertin taitavana solistina laulaa itsensä Adelen kehuma brittiläinen Katie Markham, musiikista vastaa nelihenkinen livebändi. juhlistavien konserttien lipunmyynti alkaa tänään.
Viime vuonna loppuunmyydyille saleille esitetty Someone Like You – The Adele Songbook tarjoaa upean live-esityksen, joka juhlistaa yhden aikamme hienoimman laulaja-lauluntekijän musiikkia.
Konserteissa lavalla loistaa brittiläinen X-Factor -finalisti Katie Markham sekä taitava ja yhteen hitsautunut livebändi. Esitys sisältää musiikkia Adelen neljältä ennätyksiä rikoneelta albumilta. Mukana on myös uuden 30-albumin tuoreita biisejä kuten Easy On Me, I Drink Wine ja Oh My God.
Katie Markhamin matka menestyneen Someone Like You – The Adele Songbook -kiertueen solistiksi alkoi vuonna 2015 Adelen itsensä valittua Katien esiintymään Graham Nortonin juontaman BBC:n Adele Special -ohjelmaan. Katie ei olisi koskaan voinut kuvitella, että hän päätyisi ensin laulamaan idolinsa kanssa samalle lavalle Lontoossa ja olisi vuoden sisään käynnistämässä menestyksekästä kansainvälistä kiertuetta.
– Ensimmäisestä esityksestämme lähtien kaikki on ollut yhtä pyörremyrskyä. Nyt usean vuoden jälkeen myymme loppuun yhä useampia esityksiä, enkä vaihtaisi tätä mihinkään On etuoikeus saada esittää Adelen kappaleita viikoittain. Rakastan erityisesti hänen uusinta tuotantoaan. Uusimman albumin henkilökohtaisuus – itsensä kasaaminen uudelleen vaikean eron jälkeen ja rakkauden etsiminen – on uskomattoman rehellistä ja koskettavaa, Katie sanoo.
Someone Like You – The Adele Songbook on täydellinen elämys kaikille Adele-faneille. Esitys sisältää Adelen suurimmat hitit, kuten Rolling in the Deep, Make You Feel My Love, Someone Like You ja Skyfall.
Maailmanluokan show on saavuttanut menestystä ympäri maailmaa, Kanadasta Irlantiin, ja sitä on esitetty useilla arvostetuilla näyttämöillä Isossa-Britanniassa.
Konsertista sanottua:
“Suosittelisin tätä esitystä sataprosenttisesti, mutta kun Adele itse on sitä jo suositellut, tiedät, että olet kokemassa upean show’n. Ja vielä päiviä myöhemmin huomaat laulavasi Adelen kappaleita, aivan kuten minullekin kävi!”
thelivereview.co.uk
“Katie Markham on uskomaton laulaja, ja hänen esiintymisensä vangitsee yleisön täysin. Hänen tulkintansa Adelen kappaleista on sekä voimakas että tunteikas.”
whatsgoodtodo.com
Kesto 2 x 45 min, välissä 30 min väliaika
Ei ikärajaa
Liput:
SYYSTARJOUS: kaikki liput 35 €, kampanja voimassa 15.9 .-30.9. välisen ajan.
Permanto rivit 1-11, 69,90 €
Permanto rivit 12-21, 59,90 €
Parvi 49,90 €

+ tilausmaksut (alk. 1,50 € + 0,65 % tilauksesta www.lippu.fi)

Konsertit järjestää: Gramopop Oy
https://www.someonelikeyou.co.uk/
https://gramopop.fi/

Laura Voutilainen: Enemmän
2025-10-12 18:00
Laura Voutilainen jatkaa 50-vuotis juhlakarkeloitaan ainutlaatuisissa Enemmän -konserteissa
Laura on avoimesti kertonut elämästään artistina ja naisena sekä elämänkoulun antamistaan opeistaan keväällä 2025 julkaistussa kirjassaan Laura Voutilainen – Enemmän kuin ääni. Valikoiduissa viidessä Enemmän -konserteissa Lauran bändin kanssa lavalle nousee RNO:n puhaltajista ja jousista koottu upea muusikkoryhmä. Luvassa on koskettavia ja hauskoja tarinoita elämästä, komeita tulkintoja, sointujen juhlaa – jotain Enemmän.
”Olen haaveillut tästä pitkään ja nyt 50-vuotissyntymäpäiväni kunniaksi halusin antaa tämän lahjan minulle ja sinulle.”
Konsertin kesto 2h 15min, sis väliajan
Liput:
Early Bird 29,90 €, Early bird hinta äitienpäivään 11.05. saakka
Peruslippu 39,90 €
+ tilausmaksut (alk. 1,50 € + 0,65 % tilauksesta www.lippu.fi)

Veripalvelun verenluovutustilaisuus
2025-10-13 13:00 - 17:30, 2025-10-27 13:00 - 17:30, 2025-11-10 13:00 - 17:30, 2025-11-24 13:00 - 17:30
Verenluovutustilaisuus Mikaelissa klo 13-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Pipsa Possu ja Kikattava Kakkiainen + meet&greet!
2025-10-18 14:00 - 17:00
Pipsa Possu ja Kikattava Kakkiainen – yhteisesiintyminen Mikaelissa!
PIPSA POSSU
Pipsan perheeseen kuuluvat pikkuveli Jyri, isäpossu ja äitipossu. Jyri omistaa Herra Dinosaurus -nimisen pehmolelun, jota tämä pitää mukanaan lähes joka paikassa. Pipsa on possu, joka pitää kuralätäköissä pomppimisesta kuten myös pikkuveli Jyri. Maaliskuussa 2025 kerrottiin, että Pipsan perheeseen syntyy kolmas lapsi kesällä 2025. Pikkusisko Evie syntyi 22.5.2025. Isäpossu on perheen suurin ja kovin kuorsaamaan. Heillä on myös mummi- ja ukkipossu.
Englantilaisen piirrossarjan sankaritar on viisivuotias, hieman pomotteluun taipuva Pipsa Possu, joka asuu iloisen kirjavassa kodissaan pikkuveljensä, Jyrin sekä Isä Possun ja Äiti Possun kanssa. Ja koska he ovat possuja, sarjassa röhkitään paljon.
Pipsa Possu ja pikkuveli Jyri saapuvat tervehtimään fanejaan! Tule halaamaan, nauramaan ja ottamaan kuva maailman rakastetuimpien possujen kanssa.
KIKATTAVA KAKKIAINEN
Kikattava Kakkiainen kertoo pienestä hapsenkakkiaisesta, jolla on aivan erityisen tarttuva nauru.
Kikattava Kakkiainen viihdyttää lapsia keikoilla Kikattavan Kakkiaisen discossa, jossa DJ Kakkiainen soittaa musiikkiansa ja MC Citykani tanssittaa, leikittää, liikuttaa sekä levittää naurua ja iloista mieltä kaikille lapsille ja lapsenmielisille. Kikattavan Kakkiainen on julkaissut jo 4 albumia ja yhteensä kappaleita 55.
Viimeisin albumi `Vauhti Kiihtyy` julkaistiin 2022.
Gigglebug Entertainmentin tuottama, 3-8 vuotiaille suunnattu Kikattava Kakkiainen on suurin Suomessa tuotettu lastenanimaatiosarja. Suomessa sarjaa esitetään Ylen Pikku Kakkosessa ja kansainvälisesti se on toistaiseksi myyty 13 maahan ja käännetty 13 eri kielelle. Sarjasta on jo ilmestynyt kolme mobiilipeliä, kaksi kirjaa ja yksi kokonainen kausi TV-sarjaa. Kikattava Kakkiainen -mobiilipelit ovat olleet Appstoren lasten aplikaatioiden ykkösenä 64 maassa. Kikattava Kakkiainen -musiikki ja disco toteutetaan Gigglebug Entertainmentin, Sony Music Entertainment Finlandin sekä Sony Liven yhteistyönä.
Esityksen kesto noin 1h, ei väliaikaa + M&G Pipsa Possun ja Jyrin kanssa lavalla esityksen jälkeen
Naulakko on maksuton
Kahvila ei ole auki
Liput:
Peruslippu 29,50 €
Perhelippu 4 hlö, yhteensä 105,40 €
+ tilausmaksut (alk. 1,50 € + 0,65 % tilauksesta www.lippu.fi)

Yölintu edelleen noin 30 vuotta…kun nyt kerta jatkoa pyydettiin -konserttikiertue
2025-10-23 19:00
Toiveet toteutuvat – Yölintua kuullaan konserttikiertueella
Huhtikuussa 2024 Yölintu teki pitkän konserttikiertueen, jonka jälkeen sateli toiveita uusinnasta. Toiveet on nyt kuultu ja Yölintu laskeutuu jälleen konserttisaleihin. Tänä vuonna teemana on ”Yölintu edelleen noin 30 vuotta…kun nyt kerta jatkoa pyydettiin”.
1990-luvulta lähtien on Yölinnun musiikki valloittanut yleisöä. Tuohon aikaan edettiin perinteisellä rautalankamusiikilla ja siihen yhdistettiin haitarimusiikkia omalla otteella. Yölinnun siiveniskut osuivat välittömästi kansan sydämiin, jota seurasi suosio, johon vain harva yltää. Tänä päivänä Simo Silmun tulkinnat, yhtyeen soitanta ja laulujen sanoitukset porautuvat yhä nuorempien kuulijoiden tietoisuuteen.
Uutta musiikkia Yölinnulta
Yölintu on kirjaimellisesti näyttänyt kuulijoille, että heidän musiikkinsa henkii vahvasti aikaa, jossa kaiho, kaipuu ja rakkaus kääriytyy iloiseen pilkkeeseen silmäkulmassa, sopivaan annokseen haaveilua ja omaa jäljittelemätöntä linjaa. Sulkakynä on kirjoittanut Yölinnun tarinaa suomalaisen iskelmän historiakirjojen kansiin ja uutta merkintää saadaan jälleen, sillä 16.5. julk. Beiran-mies -niminen musiikkiuutuus.
– Beiran-mies on kuvaus tuiki tavallisen poikamiehen matkasta etelän lämpöön. Matkan vaiheet selviää tietysti parhaiten kuuntelemalla ralli läpi. Biisi sai alkunsa aikoinaan Playa del Inglesissä, kun rupesin kiinnittämään huomiotani tuotemerkeiltään mitä mielenkiintoisempaan sälään ja erityisesti aurinkolaseihin, veistelee Simo.
Yölinnun albumeja on myyty n. 400 000 kappaletta. Ryhmä on julkaissut lukuisia studioalbumeja, muutamia kokoelma-albumeja ja kymmenittäin singlejä. Lisäksi Simo Silmu on julkaissut kolme sooloalbumia. Yölintu on pokannut kahdeksan kultalevyä, viisi platinaa ja yhden tuplaplatinalevyn. Heidän menestynein studioalbuminsa on vuoden 1998 Tositarkoituksella, jota on myyty lähes 96 000 kappaletta.
Lokakuussa jälleen konserttisaleissa
Vuonna 2000 Yölintua nähtiin ja kuultiin ensimmäistä kertaa konserttikiertueella. Ryhmä on uransa aikana pitänyt hallussaan yleisöennätyksiä ja lukuisia loistavia listasijoituksia. Tunnetut rallit ja uudempi musiikki on sovitettu loistavaksi kokonaisuudeksi tulevan kiertueen ohjelmistoon. Yleisölle voi todeta ”Sitä saa, mitä tilaa”. Lokakuussa starttaavalla kiertueella mukana Simo Silmu – laulu, haitari / Jukka Harju – kitara / Jari Luostari – basso / Harri Lehtonen – rummut. Tekniikka: Tomi Lahtinen ja Pekka Huttunen / Äänirasia.
– Ensimmäisellä konserttikierroksella keväällä 2024 Yölintua kuultiin hieman akustisempana versiona. Nyt tää toinen kierros taidetaan mennä täys rähinä päällä, ynnäilee Simo tulevaa konserttikierrosta.
Konsertin kesto 2h 30min, sisältää väliajan
Konsertissa ei ole ikärajaa
Liput 49,90 €
+ tilausmaksut (alk. 1,50 € + 0,65 % tilauksesta www.lippu.fi)
Saatavilla myös konserttimatka Mäntyharjusta. Hinta 74,90€ (sis. kuljetus Mäntyharju-Mikaeli-Mäntyharju ja konserttilippu). Varaukset hanna.elo@mikaeli.fi
Katso matkan lisätiedot mikaeli.fi/konserttimatkat-mantyharjusta-mikaeliin/
Tapahtuman järjestää Gramofoni

Linda Lampenius - Pop-kuningattaren paluu / Peruttu
2025-10-24 19:00
Linda Lampeniuksen Pop-kuningattaren paluu -kiertue peruuntuu syksyn 2025 osalta Lindan uralla tapahtuneiden muutosten takia. Linda tiedottaa myöhemmin tulevista Suomen-keikoista.

Lippurahojen palautusta voi hakea linkistä 24.10.2025 mennessä: https://web.lippu.fi/palautus

Koko Suomen kansan rakastama viulisti Linda Lampenius tekee vihdoin näyttävän paluun pop-musiikin pariin. Lindan uusi ja kauan odotettu pop-show pitää sisällään niin Lindan omaa tuotantoa kuin kotimaisia- ja kansainvälisiä covereita akustisella ja sähköviululla esitettynä.
Lampeniuksen popalbumi Linda Lampenius julkaistiin vuonna 1997, ja se nousi Suomen virallisen albumilistan sijalle 8. Vaikka albumi julkaistiin vain Suomessa, Lampeniuksen single ”Violator/Toccata and Fugue” sai kansainvälistä huomiota. Muun muassa Daily Record kirjoitti uudesta ”sensaatiosta”, joka oli The Sunday Timesin mukaan ”nauttinut suuresta suosiosta Skandinaviassa eloisalla versiollaan Toccata and Fuguesta”. Lampenius on esittänyt musiikkia popalbumiltaan Suomessa ja ulkomailla, muun muassa Sporting Clubilla Monacossa sekä televisioiduissa esiintymisissään Royal Albert Hallissa Lontoossa ja Playboy Mansionissa Los Angelesissa.
Linda Lampenius – Pop-kuningattaren paluu -konsertti aiheuttaa jälleen saman Linda-huuman, jonka viulisti sai aikaiseksi 90-luvulla ympäri maailmaa. Keikalla kuullaan muun muassa Lindan kolme jättihittiä, jotka keräsivät Baywatch-tv-sarjan kautta yli miljardiyleisön. Lisäksi Linda tulkitsee muun muassa isoimmat Bond-tunnarit potpurina, Kuuma-yhtyeen jättihitin sekä Pete Parkkosen Kohta sataa -kappaleen. Tätä elämystä et halua missata! Lavalla nähdään niin savua kuin huippuluokan tanssishow.
Liput:
Peruslippu 33,00 €
Opiskelija 28,10 €
Eläkeläinen 28,10 €
Lapsi (4-12v.) 22,60 €
Ryhmät (min 10hlö) 28,10 €
+ tilausmaksut (alk. 1,50 € + 0,65 % tilauksesta www.lippu.fi)

Ballet Mikkeli - videotaltiointiesitys
2025-10-26 14:00 - 17:00
Muistatko Ballet Mikkelin 30 vuotta sitten?
Ballet Mikkelin ensimmäinen esitys oli 21.10.1995 – 30 vuotta sitten. Syksyisiä balettijuhlia järjestettiin vuosina 1995-2013. Balettiesityksiä oli 19 vuoden aikana yhteensä 165 ja niissä katsojia yli 66 000. Vuosien aikana Mikaelissa nähtiin 16 eri täyspitkää balettia, lyhytbaletteja ja gaalailtoja. Esiintyjinä oli joka vuosi maailmankuuluja solisteja.
Balettijuhlat teki aikoinaan kaksi taltiointia Mikaelin balettiesityksistä. Ensimmäisessä taltioinnissa on katkelmia vuoden 1995 ensimmäisestä baletti-illasta, mukana on myös prima ballerina assolutan, Maija Plisetskajan, esittämä Kuoleva Joutsen.
Toisen videoinnin tuotti Savcor Ballet vuonna 2008 ClassicLiven maailmanlaajuiseen nettijakeluun. Mikkelin Ammattikorkeakoulu kuvasi esityksen. Baletti oli Romeo ja Julia, jonka näemme nyt ilmaisesityksenä Mikaelin Kamarimusiikkisalissa.
Esiintyjinä: Imperial Russian Ballet, Novaja Oopperan orkesteri
Solisteina: Anastasia ja Denis Matvienko.
Romeon ja Julian hienosti onnistuneet kolmiulotteiset lavasteet teetimme Mikaelia varten Ukrainan Lvivissä kuuluisan lavastemestarin Jevgeni Lysikin piirustusten mukaan. Koska Lvivin teatterissa on suunnilleen saman kokoinen näyttämö kuin Mikaelissa, pystyttiin saamaan hyvin istuvat lavasteet. On vaikea uskoa, että kaikki baletin kohtaukset tapahtuvat Mikaelin pienellä näyttämöllä eikä Capulettien linnassa Veronassa. Käsin maalatut lavasteverhot luovat täydellisen illuusion.
Mikaeli haluaa muistuttaa mikkeliläisiä siitä, kuinka upea konserttitalo meillä on ja mihin kaikkeen Konserttitalo Mikaeli pystyy. Kiitos kuuluu paljolti niille, jotka talon saivat yli 30 vuotta sitten aikaan.
Näytämme molemmat videotaltioinnit Konserttitalo Mikaelin Kamarimusiikkisalissa sunnuntaina 26.10.2025. Esitys alkaa kello 14.00 ja kestää noin 2,5 tuntia. Esityksessä on väliaika.
Tervetuloa!
ILMOITTAUTUMINEN TILAISUUTEEN ON SULKEUTUNUT!
Lippuja voi tulla tiedustelemaan vielä paikan päältä ennen tilaisuuden alkua Mikaelista.

Hevisaurus
2025-10-26 15:00 - 17:00
Nyt kuuluu upeita uutisia Velhovuorelta! Jurahevin kuninkaat Herra Hevisaurus, Milli Pilli, Komppi Momppi, Riffi Raffija Muffi Puffi eli lasten ja aikuisten suosikkiyhtye Hevisaurus on saanut valmiiksi upouuden levynsä!
Uuden levyn nimi on Maailmankiertueella ja se julkaistiin helmikuussa 2025. Albumilta lohkaistiin etukäteen kaksi singleä: Hevimetallisarvet sekä halloweenin suosikkibiisiksi noussut karmaiseva Kalloween. Levyn maailmankiertueella Hevisaurus seikkailee kahdentoista kappaleen voimin ympäri maailmaa niin Irlannissa, Egyptissä, Saksassa kuin Thaimaan lämmössäkin. Maailmankiertueella on Hevisauruksen jo kuusitoista vuotta sitten alkaneen levytysuran yhdeksäs studioalbumi. Edellinen albumi Bändikouluun!julkaistiin vuonna 2019.
Neljän dinosauruksen ja lohikäärmeen muodostama koko perheen suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs juraheviyhtye on julkaissut yhdeksän studioalbumia ja on palkittu kaksi kertaa parhaan lastenmusiikkilevyn Emmalla. Kolme yhdeksästä Hevisauruksen albumeista on yltänyt kultarajoille, kaksi myynyt platinaa ja vuoden 2009 Jurahevin kuninkaat-esikoisalbumi myi jo ensimmäisenä vuotenaan tuplaplatinaa. Viime vuosina Hevisaurus on ollut maailmankiertueella myös ihan konkreettisesti, kun Heavysaurus-nimellä toimiva yhtye on saavuttanut suurta suosiota Keski-Euroopan saksankielisissä maissa.
Konsertti soveltuu kaikenikäisille.
Konsertin kesto on noin 1 tunti
Ei väliaikaa. Kahvio palvelee klo 14-15
Naulakko on maksuton
Liput:
Peruslippu 29,60 €
Perhelippu 4hlö 105,40 €
Perhelippu 5hlö 128 €
+ tilausmaksut (alk. 1,50 € + 0,65 % tilauksesta www.lippu.fi)

LORDS OF THE SOUND: The Music of Hans Zimmer / peruttu
2025-10-29 19:00
Tapahtuma valitettavasti peruuntuu. Liput tulee palauttaa osoitteessa https://web.lippu.fi/palautus/, 30.11.2025 mennessä.
Mikäli toimitustapana on ollut Lippu.Pass, pitää myös palautukset hakea sovelluksen kautta.
———————————–
LORDS OF THE SOUND palaa Suomeen upealla konserttiohjelmalla “The Music of Hans Zimmer”
LORDS OF THE SOUND -esiintyminen ei ole vain konsertti – se on todellinen musiikkishow, täynnä tunnetta, energiaa ja elokuvamusiikin taikaa!
“The Amazing Spider-Man 2”, “The Dark Knight”, “Interstellar”, “Dune”, “Sherlock Holmes”, “Man of Steel”, “Pearl Harbor”, “Gladiator”, “Inception”, “Spirit”, “Wonder Woman”, “Madagascar”, “007: No Time To Die”, “Pirates of the Caribbean”, “The Lion King” – nämä ja monet muut Hans Zimmerin ikonisimmat mestariteokset kuullaan livenä!
Hans Zimmer – mies, joka muutti elokuvamusiikin maailman
Nerokas säveltäjä, jonka soundtrackit saavat kylmät väreet kulkemaan selkäpiitä pitkin, aloitti legendaarisen uransa elokuvalla “Rain Man”. Hän sävelsi musiikin, joka kuvasti päähenkilön – autismikirjon henkilön – tapaa kokea maailmaa. “Älä työnnä itseäsi etualalle, älä peitä hahmoja… luo valon musiikkia,” Zimmer muisteli. Tämä lähestymistapa toi hänelle ensimmäisen Oscar-ehdokkuuden ja teki hänestä hetkessä yhden Hollywoodin kysytyimmistä säveltäjistä.
Siitä lähtien hänen nimensä on tullut erottamattomaksi osaksi elokuvahistoriaa. Disney oli niin vaikuttunut hänen tyylistään, että antoi hänelle tehtäväksi säveltää musiikin elokuvaan “Leijonakuningas”. Tämä soundtrack toi Zimmerille kolme arvostetuinta musiikkipalkintoa – Oscarin, Golden Globen ja Grammyn. Sen jälkeen hänen mestariteoksensa ovat yhä uudelleen soineet maailman suurimmissa elokuvagaaloissa, tehden jokaisesta elokuvasta unohtumattoman elämyksen.
LORDS OF THE SOUND ja Hans Zimmerin upeimmat sävellykset tarjoavat sinulle ikimuistoisen elämyksen! Sukella taianomaiseen tunnelmaan, jossa yhdistyvät sinfoniamusiikin kauneus, rockbändin voima, vaikuttavat visuaaliset efektit, solistien ja kuoron vahvat laulusuoritukset sekä koko orkesterin säteilevä energia!
Konserttiohjelman kokonaiskesto – noin 2,5 tuntia, sisältäen väliajan.
Älä jää paitsi! Koe musiikki, joka saa sydämesi lyömään nopeammin ja herättää kaikkein voimakkaimmat tunteet!
Lisätietoja: www.artpartner.fi
Liput, sisältää palvelumaksun:
Hintaluokka 1 (permanto rivit 5-14)
Peruslippu 69,90 €
Eläkeläinen 59,90 €
Lapsi alle 14v 59,90 €
Ryhmälippu min 10 hlö 66,40 €
Ryhmälippu min 20 hlö 62,90 €
Hintaluokka 2 (permanto rivit 15-21, parvi 1-5)
Peruslippu 59,90 €
Eläkeläinen 49,90 €
Lapsi alle 14v 49,90 €
Ryhmälippu min 10 hlö 56,90 €
Ryhmälippu min 20 hlö 53,90 €
Hintaluokka 3 (permanto rivit 1-4, parvi rivit 6-9, molemmat sivuparvet + sivuparven pyörätuolipaikat)
Peruslippu 49,90 €
Eläkeläinen 39,90 €
Lapsi alle 14v 39,90 €
Ryhmälippu min 10 hlö 47,40 €
Ryhmälippu min 20 hlö 44,90 €
+ tilausmaksut (alk. 1,50 € + 0,65 % tilauksesta www.lippu.fi)

Jacke Björklund - Suomi Finland -stand up show / K-18
2025-11-01 19:00
Hyvät naiset ja herrat, satiirin kuningas ja sarkasmin keisari jatkaa uusien juttujen kiertuetta syksyllä 2025! Jacke Björklundin show Suomi – Finland kertoo meistä suomalaisista, asenteista, tavoista ja yhteiskunnastamme, miten me suhtaudumme eri asioihin.
Esityksen kesto: noin 2h sis. väliajan
Ikäraja: K-18
Liput:
Ennakkolippu 34,90 €
Liput ovelta 38 €
+ tilausmaksut (alk. 1,50 € + 0,65 % tilauksesta www.lippu.fi)
Liput tulevat myyntiin pe 23.5. klo 10:00

Kirjanmerkit 2025 – Rakkaudesta kirjallisuuteen
2025-11-04 18:30
Kirjanmerkit – Rakkaudesta kirjallisuuteen -ilta tulee jälleen!
Mukana suomalaisia eturivin kirjailijoita
Juha Itkonen: Huomenna kerron kaiken. Gummerus
Tuomas Kyrö: Mielensäpahoittaja ja sodankäynnin taito, WSOY
Suvi Ratinen: Pakolainen, OTAVA
Minna Rytisalo: Sylvia, WSOY
Suna Vuori: Esa-Pekka Salonen – Teemat, Siltala
Antti Tuomainen: Hyvällä tai sahalla, Otava
Jukka Korpela: Länsimaisuuden historia – Lännen noususta maailmanjärjestyksen muutokseen, Gaudeamus
Illan aikana kirjailijat kertovat uutuuskirjoistaan ja niiden syntyvaiheista. Iltaa isännöi Erkki Liikanen.
Kirjakauppa palvelee Mikaelissa klo 17 alkaen, tauolla ja tilaisuuden jälkeen. Kirjailijat ovat tavattavissa illan aikana.
Tässäpä siis oiva tilaisuus ostaa kirjailijan signeeraama teos ikiomaksi ja vaikkapa lahjaksi pukinkonttiin!
Ohjelman kesto noin 2,5 tuntia sisältäen väliajan.
Lipun hinta 18,50 €
+ tilausmaksut (alk. 1,50 € + 0,65 % tilauksesta www.lippu.fi)
Tilaisuuden järjestää Mikkelin Mikaeli ja Suomalainen kirjakauppa.

Mikkelin kaupunginorkesteri: SAIMAA SINFONIETTA – SYDÄMENI LAULU
2025-11-06 18:00
Erkki Lasonpalo, kapellimestari
Gabriel Kivivuori Sereno, baritoni (HUOM! solisti vaihtunut)
Einojuhani Rautavaara: Lintukoto
Einojuhani Rautavaara: Kolme laulua oopperasta Aleksis Kivi
Ludwig van Beethoven: Sinfonia nro 5
Syksyn toisessa Saimaa Sinfonietta -konsertissa kuullaan suomalaisesta runoudesta ja kirjallisuudesta inspiroitunutta musiikkia sekä eräs tunnistettavimmista sinfonioista kautta aikain. Solistina esiintyy ennakkotiedoista poiketen baritoni Gabriel Kivivuori Sereno ja konserttikokonaisuuden johtaa kapellimestari Erkki Lasonpalo. Baritoni Gabriel Suovanen on joutunut perumaan tulonsa solistiksi.
Konsertin ensimmäisen puolikkaan punainen lanka on Aleksis Kivi. Einojuhani Rautavaaran säveltämä Lintukoto on orkesterifantasia, jonka inspiraationa on Kiven tulkinta yhdestä maailmanrunouden suurista perinnäisistä aiheista, Onnensaaresta eli Kiven sanoin Lintukodosta. Sävellyksen lyyriset sävyt ovat lähellä Kiven runouden sielunmaisemaa sellaisena kuin säveltäjä on sen ymmärtänyt.
Aleksis Kivi -ooppera puolestaan on Rautavaaran omaan librettoon sävelletty kolmiosainen ooppera, joka sai kantaesityksensä Savonlinnan oopperajuhlilla 1997. Kolme laulua Mi ikävyys, mi hämäryys, Laulu oravasta ja Sydämeni laulu ovat jääneet elämään omina teoksinaan ja niistä on tehty sovituksia myös mm. kuorolle. Lintukodossa kuultava teemat ovat läsnä myös Aleksis Kivi -oopperassa.
Gabriel Kivivuori Sereno (s. 2003) on suomalais-meksikolainen laulaja, säveltäjä ja pianisti, joka kuuluu ikäpolvensa kysytyimpiin solisteihin Suomessa. Nuori taiteilija on saanut valtakunnallista huomiota Timo Mustakallio -laulukilpailussa kesällä 2023 Suomen Kulttuurirahaston Eero Rantala -palkinnon saajana.
Kivivuori Serenolle on muutaman viime vuoden aikana avautunut ovi monien Suomen huippuorkestereiden ja -festivaalien solistiksi. Radion Sinfoniaorkesteri, Kymi Sinfonietta ja Joensuun Kaupunginorkesteri ovat jatkaneet yhteistyötä solistin kanssa useamman vuoden ajan kuten myös pianistit Janne Mertanen, Ilmo Ranta ja Kirill Kozlovski. Hänet on myös valittu Mirjam Helin -lauluakatemiaan, joka valmentaa lupaavia nuoria laulajia kohti kansainvälistä uraa.
Taiteilijan monipuolisuudesta kielii hänen viimeisin tuotantonsa, jossa kuultiin Kivivuori Serenon uuden laulusarjan Schubertiade kantaesitys. Loppuunmyydyissä konserteissa Turun Musiikkijuhlilla ja Joroisten Musiikkipäivillä Kivivuori Sereno toimi itse säveltäjän, laulajan sekä pianistin roolissa. Uuno Klami -sävellyskilpailun nuorten sarjan voiton myötä syksyllä vuonna 2022 hän nousi myös säveltäjänä esille kansainvälisesti.
Gabriel Kivivuori Sereno kokee tärkeimmäksi tehtäväkseen aidon yhteyden luomisen yleisöönsä, sekä musiikin mahdollistamien yhteisöllisten ja koskettavien hetkien jakamisen esiintyjien ja kuulijoiden kesken.
Beethovenin viidennen sinfonian ensitahdit lienevät yksi tunnetuimmista klassisen musiikin teemoista. Sekä Rautavaaran että Beethovenin teokset huokuvat draamaa ja romantiikkaa, mutta hieman eri tavoin.
TAITEILIJAVARTTI 6.11. klo 17:30 Mikaelin lämpiössä
LIPUT: 32 € / 29 € / 13 € (Mikaelin konsertti)
HINTA S-ETUKORTILLA: 29 € / 26 € / 11 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

RODEO - RODEOSYKSY ’25 -kiertue
2025-11-07 19:00
YLEISÖN HURMANNUT RODEO LÄHTEE SYKSYLLÄ KATTAVALLE SYYSKIERTUEELLE
Ensimmäisillä kesän festareillaan parhaillaan keikkaileva superyhtye RODEO lähtee syksyllä kattavalle RODEOSYKSY ‘25 -kiertueelle ympäri Suomen. Anna Puun, Erinin ja Ida Paulin muodostama yhtye on tunnettu vahvoista ja elämänmakuisista kappaleistaan, joissa yhdistyvät isot pop-melodiat ja kantrimusiikki. RODEOn syyskiertue alkaa 3. lokakuuta Järvenpään Aino Areenalta ja päättyy 19. joulukuuta Vantaan Tulisuudelmaan. Liput syksyn kiertueelle ovat myynnissä nyt.
RODEOn live-energia on hurmannut sekä yleisön että musiikkikriitikot. Huhtikuussa yhtye kruunasi albumijulkaisunsa kolmella loppuunmyydyllä Tavastian keikalla.
“Konkareiden uuden kantripopyhtyeen kappaleet leimahtivat debyyttikeikoilla esiin täydellisen lumoavasti” – Helsingin Sanomat 25.4.2025
“Jos pitää näistä naisista erikseen, saattaa langeta loveen kun näkee heidät yhdessä livenä” – Ilkka-Pohjalainen 27.6.2025
RODEO julkaisi huhtikuussa odotetun debyyttialbuminsa Rodeo, jonka keskiössä on yhtyeelle ominainen voimakas tarinankerronta. Viisi tähteä Soundilta saaneelta albumilta löytyvät muun muassa singlet Ensimmäinen rodeo, Mieti mitä sä teet ja Jäävuorii sekä etenkin TikTokissa julkaisunsa jälkeen ilmiöitynyt Katala nainen. RODEOn uusin julkaisu Kesähäät on toiveikas rakkauslaulu, joka on saanut ensisoittonsa kesän festarikeikoilla.
Konsertin kesto noin 75min, ei väliaikaa
RODEO:
Instagram
Spotify
TikTok
Facebook
warnermusic.fi/rodeo
Liput 42,50 €
+ tilausmaksut (alk. 1,50 € + 0,65 % tilauksesta www.lippu.fi)

SAMULI PUTRO - Vaikkei olla perillä on ajatukset siellä
2025-11-08 19:00
SAMULI PUTRO – Vaikkei olla perillä on ajatukset siellä
Samuli Putro syksyllä levynjulkaisukiertueelle
Alati suosiotaan kasvattava lauluntekijä Samuli Putro lähtee yhtyeensä kanssa pitkälle kiertueelle lokakuussa 2025.
Kaksikymmentäviisi keikkaa käsittävä rundi vie Putron konserttisaleihin, teattereihin ja klubeile.
”En minä nyt oikein tiedä miten tässä näin kävi. Mutta koska tekemisen paloa ja kysyntää tuntuu riittävän, niin sama kai se on pistellä menemään”, toteaa viisikymmentäviisi vuotta elokuussa täyttävä Putro.
Kukoistuskausi näkyy myös julkaisurintamalla. Putron yhdeksäs sooloalbumi julkaistaan lokakuussa. Sen ensimmäinen single ”Kuvat meistä kaikista” on soinut radioissa jo taajaan. Myös kiertueen nimi on siitä napattu.
”Kai minä sitten olen aina ollut moderni maankiertäjä. Kaikki muu on tullut siihen rinnalle kuin takaapäin kiitävä auto ohituskaistalla”, muotoilee alkuvuodesta myös esikoiskirjansa julkaissut Putro.
Samuli Putron levynuulkaisukiertueella nähdään ”Suomen coolein trio”, eli:
Samuli Putro – laulu, kitara
Tuukka Tuunanen – koskettimet
Miikka Heikkinen – rummut
Konsertin kesto 2h, sis väliajan
Liput 39,90 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin kaupunginorkesteri: ESTRADILLA MUSIIKKIOPISTON SOLISTIT
2025-11-13 18:00
Marjo Riihimäki, kapellimestari
Mikkelin musiikkiopiston solistit
Mikkelin musiikkiopiston ja kaupunginorkesterin yhteinen konsertti on jokasyksyinen kohokohta monelle nuorelle muusikon alulle. Harvoin on mahdollisuus päästä samalle lavalle ammattiorkesterin kanssa esiintymään ja kartuttamaan taitojaan sekä kokemuksiaan esiintyjänä. Mikkelin musiikkiopisto on tarjonnut laadukasta musiikin opetusta jo yli kuuden vuosikymmenen ajan.
Mikkelin musiikinystäväin yhdistys, joka on perustanut orkesterin kaupunkiin vuonna 1903, perusti myös orkesterikoulun 1904. Mikkelin musiikinystäväin orkesterista on myöhemmin muotoutunut Mikkelin kaupunginorkesteri ja orkesterikoulu tunnetaan nykyään nimellä Mikkelin musiikkiopisto. Tällä perinteellä voidaan siis katsoa olevan jo 120-vuotiset perinteet.
Tällä kertaa uutta tuulta on ilmassa, sillä konsertin saapuu johtamaan kapellimestari Marjo Riihimäki, joka tunnetaan paitsi monipuolisena kapellimestarina myös taitavana musiikkipedagogina. Tässä konsertissa nämä molemmat taidot pääsevät arvoiseensa ympäristöön, kun johdettavana on sekä kaupunginorkesteri että sen nuoret solistit.
Nuoruuden intoa, onnistumisen kokemuksia ja paljon hyvää mieltä tarjoilee tämä perinteikäs konsertti.
LIPUT: 23 € / 21 € / 10 €
HINTA S-ETUKORTILLA: 21 € / 19 € / 8 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

The Miracle - A Night with Queen: A Night at the Opera
2025-11-14 19:00
THE MIRACLE – A NIGHT WITH QUEEN:
A NIGHT AT THE OPERA -KIERTUE 2025
Valmistaudu astumaan aikakoneeseen vuoteen 1975, kun Suomen paras ja autenttisin Queentribuutti The Miracle tuo konserttisaleihin Queenin ikonisen A Night at the Opera -albumin upeat kappaleet ja kaikki yhtyeen suurimmat klassikot! Täysin kotimaisin voimin toteutettu Queentribuutti The Miracle kiertää Suomea loppuvuodesta 2025 ja alkuvuonna 2026 ja juhlistaa yhden merkittävimmän Queen-albumin A Night At The Opera 50v. juhlavuotta.
Tulevalla kiertueella kuullaan mm. singleinä julkaistut kappaleet ”I’m in Love with My Car”, ”You’re My Best Friend”,39”, ja tietysti ajaton rock-taideteos ”Bohemian Rhapsody”. Nämä helmet heräävät eloon vangitsevassa lavashow:ssa, joka kuvastaa alkuperäisen yhtyeen rohkeutta, monipuolisuutta ja ainutlaatuista edelläkävijän asemaansa.
Queenin suurin hitti, Bohemian Rhapsody oli jotain, mitä maailma ei ollut ennen kokenut. Mielikuvituksellinen oopperaa, rockia, balladia ja kitarasooloa yhdistelevä kuusiminuuttinen mestariteos rikkoi totuttuja kaavoja ja haastoi radioiden sääntöjä. Tässä konsertissa kuulemme tämän klassikon livenä – ei vain soitettuna, vaan koettuna audiovisuaalisena elämyksenä! Olitpa sitten vannoutunut Queen-fani tai ensikertalainen tämän legendaarisen albumin parissa, The Miracle – A night with Queen -konsertti on elämys kaikille, jotka nauttivat livenä soitetusta elävästä musiikista! Konserttikokonaisuus on yhtä aikaa nostalginen ja tuore, mutta ennenkaikkea uskottava kunnianosoitus yhdelle rockin suurimmalle yhtyeelle – Queenille.
Viljami Holopainen – laulu (Freddie Mercury)
Leo Kaukomies – kitara
Jim Heikkinen – kitara, laulu
Kasperi Kinnunen – koskettimet, laulu
Heikki Venhola – basso
Eero Kaukomies – rummut, laulu
Konsertin kesto noin 2h, sis. väliajan
2 lippua yhden hinnalla -etu voimassa sunnuntaihin 19.10. saakka.
Peruslippu 36,00 €
+ tilausmaksut (alk. 1,50 € + 0,65 % tilauksesta www.lippu.fi)

J. KARJALAINEN - Konserttisalikiertue 2025
2025-11-15 19:00
KARJALAINEN LÄHTEE KATTAVALLE KONSERTTISALIKIERTUEELLE SYKSYLLÄ
Suomalaisen musiikin ikoni J. Karjalainen lähtee syksyllä 2025 kattavalle konserttisalikiertueelle. Kiertue alkaa 24. lokakuuta Espoon Tapiolasalista ja päättyy marraskuun 29. päivä Helsingin Kulttuuritalolle, kiertäen yhteensä 13 paikkakuntaa ympäri Suomen. Konserttisalikiertueella kuullaan sekä J. Karjalaisen uuden albumin kappaleita että rakastettuja biisejä artistin uran eri vaiheilta.
– Nautin konserttisalikeikkojen intensiivisestä tunnelmasta ja vahvasta yhteydestä yleisön kanssa. On ilo esiintyä yleisölle, joka kuuntelee. Lauluista voi joskus löytää sävyjä, joita ei tiennyt niissä olevankaan, J. Karjalainen kertoo.
Aikamme rakastetuimpiin laulaja-lauluntekijöihin kuuluva J. Karjalainen julkaisi maaliskuussa odotetun uuden studioalbuminsa Suomalaista muotoiluu. Kymmenen uutta kappaletta sisältävä kokonaisuus nousi heti Virallisen albumilistan kärkeen sijalle 2. Uudet kappaleet saivat ensiesityksensä pitkälti loppuunmyydyllä kevätkiertueella.
Levytysuransa vuonna 1981 aloittanut J. Karjalainen on yksi Suomen kaikkien aikojen suosituimpia laulajia, lauluntekijöitä ja oman tiensä kulkijoita. Amerikkalaista musiikkiperinnettä suomalaisiin oloihin sovittanut artisti on aina ollut omaa luokkaansa riippumatta siitä, mitä nurkkaa kyseisestä aarrearkusta hän on kolunnut. J. Karjalaisen laulut kuten Ankkurinappi, Doris, Sekaisin, Hän, Mies jolle ei koskaan tapahdu mitään, Telepatiaa, Villejä lupiineja, Mennyt mies, Stindebinde ja monet muut ovat kiinteä osa suomalaista äänimaisemaa.
Konsertin kesto noin 2,5h, sis. väliajan
Liput alk. 54,90€
+ tilausmaksut (alk. 1,50 € + 0,65 % tilauksesta www.lippu.fi)
Liput ja lisätiedot: warnermusiclive.fi/jkarjalainen
Kokoonpano:
J. Karjalainen
Mikko Lankinen – Kitara
Tom Nyman – Basso
Pekka Gröhn – Koskettimet
Janne Haavisto – Rummut
Lataa promokuva täältä.
Kuvaaja: Tero Ahonen
Karjalainen
Spotify
Instagram
Facebook
warnermusiclive.fi/JKarjalainen
Lisätiedot ja haastattelupyynnöt:
Nirananda Lanki / Warner Music Finland
nirananda.lanki@warnermusic.com
Keikkamyynti:
Samppa Hartikainen / Warner Music Live
samppa.hartikainen@warnermusic.com
Yritys- ja yksityistilaisuudet:
Annu Winter / Superstar Agency
annu.winter@superstar.fi

Narinoita vai tositarinoita / peruttu
2025-11-19 19:00
Tapahtuma on peruttu. Lippurahojen palautusta voi hakea linkistä 30.11.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————–
Tule, näe ja koe jotain aivan uutta!
Narinoita vai tositarinoita on hulvattoman hauska musikaalikomedia aidoista ja oikeista tosielämän tilanteista,
joissa täytyy aina olla hiukan eri mieltä toisen kanssa.
Tästä huippuhauskasta musikaalista löydät varmasti hetkiä, joita olet itse joskus päässyt todistamaan.
Tämä humoristinen näytelmä ei jätä ketään kylmäksi. Nyt on aika nauraa!
Musikaali on kasattu lukuisista hiteistä mun muassa R-A-K-A-S, Tummat silmät, ruskea tukka, Kun kellohame heilahtaa, Rekkamies…
Rooleissa nähdään huikea artistikattaus:
Jarno Kokko, Johanna Rantsi, Anneli Mattila, Anne Tanskanen, sekä Juha Hautaluoma.
Säestys: Mojova-orkesteri
Kesto n. 2 tuntia sis. väliajan
Käsikirjoitus: Johanna Rantsi
Ohjaus: Tuomo Salmela
Tuotanto: Viihdeohjelmat
Liput:
Peruslippu 35,60 €
Eläkeläinen 33,09 €
+ tilausmaksut (alk. 1,50 € + 0,65 % tilauksesta www.lippu.fi)

ABBA - Dancing Queen
2025-11-21 19:00
Vaikka ABBA on pysytellyt poissa estradeilta 40 vuotta, sen kultainen kimallus ei ole hiipunut minnekään. Ruotsalainen ABBA on edelleen yksi kaikkien suosituimmista ja myydyimmistä yhtyeistä, jonka ajatonta diskopoppia rakastavat yhä kaikenikäiset kuulijat ympäri maailman.
Koe Abban tarina uudelleen! Upea musiikki, loistavat laulajat ja tanssijat sekä sirkustaitelija saavat aikaan sellaisen ilotulituksen, että katsojat tempaistaan keskelle Abba-huumaa. ABBA Dancing Queenissa kuulet Suomen eturivin esiintyjät, jotka tulkitsevat moniäänisesti huikeita ABBAn hittejä sellaisella taidolla, ettei se voi olla viettelemättä katsojaa mukaansa. Abba-nelikkona nähdään upea kaarti: Roosa-Maria Leppänen, Isabella Lairikko, Tommi Soidinmäki ja Tuukka Jurkka.
Show sisältää upeaa koreografiaa, sirkusnumeroita, sekä glamoröösejä asusteita. Tanssijoina taiteilevat Silja Saarinen ja Ella Snellman, sirkustaitelijana Susanna Liinamaa.
Esityksessä kuullaan muun muassa Mamma Mia, Dancing Queen, Fernando, Waterloo, Summer Night City, Voulez Vous, When I Kiss The Teacher, Tiger…
Tämän lähemmäksi alkuperäisen ABBAn live-elämystä et pääse!
Esityksen kesto väliaikoineen n. 2 tuntia 30 minuuttia
Liput:
– Peruslippu: 47,10 €
– Eläkeläinen: 44,10 €
– Opiskelija, työtön, lapsi (alle 16v.): 36,60 €
+ tilausmaksut (alk. 1,50 € + 0,65 % tilauksesta www.lippu.fi)
Järjestäjä: Suomen Musiikkiteatteri

HUGO
2025-11-22 19:00
Vuoden 2024 aikana kertarysäyksellä Suomen eturivin artisteihin kiilannut parikymppinen popartisti HUGO julkaisi syyskuussa 2024 odotetun debyyttialbuminsa Kehykset, joka striimasi ennakkoon tuplaplatinaa.
HUGOn nopea nousu tähdeksi on kuin suoraan elokuvasta: Nuori artisti kysyi Instagram DM:llä neuvoja räppäri Ahdilta, ja päätyi hänen studiolleen kokeilemaan biisintekoa. Studiolla syntyneet biisit kantautuivat lopulta huipputuottaja Santeri Kauppisen aka MD$:n ja Epic Recordsin tutkalle alkuvuodesta 2023. Sen jälkeen asiat etenivät poikkeuksellisen rivakasti, sillä HUGOn debyyttisinkku Puhutaan suoraan julkaistiin kesäkuussa 2023, kakkossinkku Sijoituksii feat. SMURDY elokuussa ja läpimurtobiisi,Taulut feat. Costi syyskuussa 2023.
Taulut-sinkun julkaisun jälkeen HUGOn hitit ovat tehneet selvää jälkeä Suomen Spotifyn Top50 listalla. Taulut vietti Suomen Top50:n joukossa yhtäjaksoisesti yli 11 kuukautta ja se on saavuttanut yli 22 miljoonan striimin myötä nelinkertaista platinaa. Taulut-kappaleesta tuli myös toisiksi pisimpään Suomen Spotify top50 -listalla viettänyt kappale heti BEHMin Hei rakas -kappaleen jälkeen. Myös Tauluja seuranneet singlet ovat olleet jättimenestyksiä: Sun puolesta on striimannut yli 8 miljoonaa, Aurinkoon 6 miljoonaa ja yhdessä Been kanssa tehty Virheet yli 5 miljoonaa kertaa. Myös Ahdin kanssa tehtyä Väärään aikaan feat. HUGO kappaletta on kuunneltu pelkästään Spotifyssa huimat 17 miljoonaa kertaa. HUGOn biisit ovat soineet tiuhaan myös radioaalloilla ja useampi single on noussut vuoden aikana Airplay top50 -listalle.
Tapahtuma on ikärajaton
Keikan kesto noin 1h + meet & greet
Liput:
Peruslippu 29,50 €
Perhelippu 4 hlö, yhden lipun hinta 24,90 €, yht 99,60 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin kaupunginorkesteri: YLI RAJOJEN – Crusell 250 vuotta
2025-11-26 18:00
Teemu Hämäläinen, kapellimestari
Helena Juntunen, sopraano
Max Bruch: Serenadi jousiorkesterille ruotsalaisten teemojen pohjalta
Bernard Henrik Crusell: Söndagsmorgonen; Jag har dig åter
Elfrida Andrée: Till näktergalen; Öfver hafvet sjunker en stjärna; Visa en vårmorgon
Ture Rangström: Den enda stunden
Jean Sibelius: Hundra vägar; Arioso; Första kyssen
Einar Englund: Serenadi jousille
Tämän konsertin punaisena lankana kulkee maantieteelliset rajat ylittävä kulttuurinen yhteys, erityisesti suomalaisen ja ruotsalaisen kulttuuriperinnön yhteiset juuret. Konsertin säveltäjistä tänä vuonna 250-vuotisjuhliaan viettävä Bernhard Henrik Crusell on niin suomalaisten kuin ruotsalaisten itselleen omima säveltäjä. Erityisesti klarinettiteoksistaan tunnettu Crusell sävelsi myös laajan tuotannon lauluja, jotka ovat jääneet hieman unohduksiin.
Suomalaisen ja ruotsalaisen kulttuurin vuorovaikutukseen liittyen kansallisrunoilijastamme Johan Ludvig Runebergistä on sanottu, että hänen tuotantonsa vaikutti merkittävästi ruotsalaiseen runouteen. Konsertissa kuultavat Sibeliuksen laulut Hundra vägar, Arioso ja Den första kyssen ovat kaikki Runebergin teksteihin sävellettyjä. Myös ruotsalaiset säveltäjät tunsivat ilmeisen hyvin Runebergin runoutta, ja käyttivät sitä lauluteksteinä.
Ruotsissa syntyneen suomalaisen säveltäjän Einar Englundin Serenadi jousille ja Max Bruchin ruotsalaisiin kansanmelodioihin pohjaava Serenadi jousiorkesterille täydentävät konsertin, jonka laulusolistiksi saamme yhden maamme valovoimaisimmista ja arvostetuimmista sopraanoista. Helena Juntunen on tullut tunnetuksi oopperalaulajana sejä monipuolisen repertuaarin omaavana karismaattisena konserttisolistina.
TAITEILIJAVARTTI KLO 17.30 Mikaelin lämpiössä
LIPUT: 29 € / 27 € / 11 €
HINTA S-ETUKORTILLA: 27 € / 24 € / 9 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää ja lipunmyynnistä vastaa Mikkelin kaupunginorkesteri, yhteystiedot täältä

Rakuunasoittokunta: Pidä huolta
2025-11-27 19:00
Konsertti juhlistaa suomalaisen iskelmämusiikin suurmiehen, Pave Maijasen, musiikillista tuotantoa. Illan aikana kuullaan rakastetuimpia kappaleita Maijasen pitkän uran varrelta – musiikkia, joka on jättänyt lähtemättömän jäljen monen suomalaisen sydämeen. Sävelet ja sanoitukset heräävät uudelleen henkiin Hannu Lepolan sielukkaina tulkintoina.
Tule mukaan kokemaan, kuinka Pave Maijasen musiikki elää ja koskettaa edelleen!
Konsertin kesto noin 2h, sisältää väliajan.
Ei ikärajaa
Liput 20,00 €
+ tilausmaksut (alk. 1,50 € + 0,65 % tilauksesta www.lippu.fi)

Kotiseutu Pohjolassa / siirtyy 19.3.2026
2025-11-28 19:00
Kotiseutu Pohjolassa 28.11.2025 valitettavasti siirtyy. Uusi ajankohta on 19.03.2026 kello 19:00. Ennen siirtoa ostetut liput käyvät sellaisenaan uudelle päivämäärälle. Jos uusi ajankohta ei sovi, voi lippurahojen palautusta hakea linkistä 31.12.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————————————————————————————————
KOTISEUTU POHJOLASSA
-konsertissa esiintyvät Suomalaiset iskelmän- ja musiikin legendat Kai Hyttinen ja Pasi Kaunisto.
Miehet levyttivät 1960-luvun lopulla ja 1970-luvulla monia ikivihreitä hittejä.
Hyttisen hittejä ovat muun muassa Kurki, Käymään vain, Muistan kesän ja Nosta lippu salkoon.
Kauniston tuotannossa ovat esimerkiksi Koskaan et muuttua saa, Sanat eivät riitä kertomaan, Lakeuden kutsu ja Nelostie.
Tuohon aikaan miehet eivät esiintyneet yhdessä, mutta nyt eläkepäivinä yhteisesiintyminen on tuntunut miesten mielestä luontevalta. Kotiseutu Pohjolassa konsertissa kuullaan Kai Hyttisen ja Pasi Kauniston rakastetumpia levytyksiä.
Konsertin kesto n. 2h sisältäen 30minuutin väliajan.
Peruslippu 32,10 €
Eläkeläinen 29,50 €
+ tilausmaksut (alk. 1,50 € + 0,65 % tilauksesta www.lippu.fi)

JUICE 75v juhlakiertue Musta aurinko nousee
2025-11-29 19:00
Juice Leskisen elämästä kertova uusi musiikkinäytelmä Suomen-kiertueelle lokakuussa
Juice Leskinen (1950–2006) oli suomalaisen musiikin ja lyriikan mestari, jonka tuotanto jätti pysyvän jäljen maamme kulttuuriin. Juicen 75-vuotisjuhlavuoden kunniaksi Heikki Vihinen on käsikirjoittanut verbaalinerona tunnetun taiteilijan elämästä uuden Musta aurinko nousee -musiikkinäytelmän, joka saa kantaesityksensä Kempeleessä Pirilän Tapahtumapuistossa heinäkuun alussa. Koskettava teos sukeltaa Juicen viimeisiin hetkiin ja muistoihin, joissa elävät hänen tunnetuimmat laulunsa, syvä elämänviisaus sekä tunnistettava huumori ja ironia. Lokakuussa tämä Juicen rakastetuimpia kappaleita sisältävä musiikkinäytelmä lähtee juhlakiertueelle viiteentoista suomalaiskaupunkiin.
Juice on kyllästynyt dialyysihoitoihin ja päättänyt jättää hyvästit niin hoidoille kuin elämällekin. Huolestuneiden läheisten ympäröimänä hän sukeltaa muistojen syövereihin: seikkailuihin, ilojen ja surujen lauluihin, elämän virtoihin, jotka tekivät hänestä yhden Suomen rakastetuimmista taiteilijoista. Musta aurinko nousee – musiikkinäytelmä on tinkimätön matka taiteilijana olemisen taiteeseen – hurttia huumoria ja ironiaa unohtamatta.
Musta aurinko nousee -esitys keskittyy Juicen viimeisiin hetkiin ja muistoihin. Heikki Vihisen käsikirjoittama ja ohjaama musiikkinäytelmä tuo Leskisen ainutlaatuisen maailman näyttämölle musiikin ja tarinankerronnan keinoin. Juicena loistaa jälleen useista teatterirooleistaan tunnettu Otto Kanerva, joka on jo aiemmin herättänyt tämän suomalaislegendan henkiin yli 200 kertaa Vihisen käsikirjoittamien Taiteilijaelämää ja Lasilliset Juicea -esitysten kehuttuna Juicena. Hänen tulkintansa on saanut kehuja siitä kuinka uskottavasti ja herkästi hän tulkitsee Leskisen monivivahteista persoonaa ja musiikkia. Kanerva ei tulkitse Juicea karikatyyrinä vaan vaan antaa tämän hahmolle aidon inhimillisyyden ja läsnäolon.
– Juhani ” Juice” Leskisen esittäminen on minulle tärkeää: kuljin jo yläasteikäisenä ylpeänä ” Juice presidentiksi”- college päällä. Kotimaisten sanoittajien tekstit ovat minulle tärkeintä musiikissa. Leskisen hahmon esittämisessä minua kiinnostaa erityisesti epäsuhta, joka syntyy hänen ajattelun terävyydestä ja muun olemuksen rentoudesta. Olen saanut syventää rooliani Vihisen ja Juicen parhaisiin ystäviin lukeutuneen ja hänen kanssaan keikkailleen Kankun kanssa, Otto Kanerva kertoo.
Otto Kanervan lisäksi Juicen hittejä esityksessä tulkitsevat vahvasta äänestää ja monipuolisista tulkintataidoistaan tunnettu Annika Eklund ja Anna Hanski, jonka lämmin äänenväri ja lavakarisma tuovat syvyyttä Juice-musiikin tulkintoihin. Juhlaorkesteria johtaa Leskisen kanssa pitkään yhteistyötä tehnyt Ari ‘Kankku’ Kankaanpää. Monipuolisena säestäjänä ja sovittajanakin tunnettu Kankaanpää huolehtii siitä, että Leskisen musiikki soi lavalla kunnianhimoisesti ja elävästi – alkuperäistä henkeä kunnioittaen.
– Ehdin tehdä Juicen kanssa yhteistyötä seitsemän vuoden ajan. Noina vuosina hänestä tuli minulle läheinen ystävä ja hänen tuotantonsa nousi minulle tärkeäksi. Duo-keikoilla esiinnyimme improvisoiden niin, etten ikinä tiennyt mikä biisi hänen isosta tuotannostaan seuraavaksi tulee. Juicelle itselleen hänen laulunsa olivat samanarvoisia, ehkä yhtä poikkeusta lukuun ottamatta. Seurasin usein vierestä, kun toimittajat yrittävät kysyä häneltä, että mitä biisiä taiteilija itse omasta tuotannostaan eniten arvostaa. Usein hän oli ensin haluton arvottamaan kappaleitaan keskenään, mutta saattoi lopuksi todeta, että jos joku pitää valita niin ehkä sitten se, minkä tekemiseen meni yhdeksän vuotta. Se biisi on Musta aurinko nousee. Tuntuu hienolta päästä soittamaan jälleen Juicen mestarillisia biisejä. Otto on sisäistänyt Juicen olemuksen hyvin ja rakentanut hahmon pieteetillä, Ari Kankaanpää kertoo.
Juicen musiikki elää – tervetuloa kokemaan matka suomalaisen lyriikan mestarin maailmaan. Esityksen Gramopopille tuottaa Iltama-tuotanto.
Esityksen kesto noin 2,5 tuntia sisältäen väliajan
Ikärajaton
Käsikirjoitus ja ohjaus: Heikki Vihinen
Esiintyjät: Otto Kanerva, Annika Eklund, Anna Hanski ja Ari Kankaanpää & Juhlaorkesteri
Liput:
SYYSTARJOUS, voimassa ti 28.10 klo 00.01 – to 6.11 klo 23.59
kaikki liput 30 € / kpl
Permanto rivit 1-11, 50,50 €
Permanto rivit 12-21, 46,50 €
Parvi 42,50 €
+ tilausmaksut (alk. 1,50 € + 0,65 % tilauksesta www.lippu.fi)
Kiertueen järjestää: Gramopop Oy

Euroviisut Kautta Aikojen / PERUTTU
2025-11-30 19:00
Tapahtuma on peruttu. Lippurahojen palautusta voi hakea linkistä 14.12.2025 mennessä: https://web.lippu.fi/palautus
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta.
———————————-
Kiertueen artisteina nähdään Nina Tapio, Jepa Lambert, Antti Ketonen ja Jussu Pöyhönen. Heitä säestää Jari Puhakan johtama Euroviisuorkesteri.
Euroviisut ovat olennainen osa Suomen ja koko Euroopan musiikkihistoriaa. Sieltä on ponnahtanut pinnalle suuri joukko komeita kappaleita ja artisteja, jotka ovat sittemmin valloittaneet tiensä koko maailman sydämiin.
Kiertueella kuullaan suuri joukko suomalaisia ja kansainvälisiä euroviisuja, jotka ovat jättäneet jälkensä iskelmämusiikin historiaan. Hard rock Halleluja, Tom Tom Tom, Tipi-tii, Pump Pump, Diggi-loo diggi-ley, Waterloo, Volare ovat vain muutamia esimerkkejä euroviisuista tutuista kappaleista, jotka soivat yhä vuosien jälkeen tiiviisti radioissa.
Konsertin kesto noin 2h 15min, sis. väliajan
Liput 49,90 €
+ tilausmaksut (alk. 1,50 € + 0,65 % tilauksesta www.lippu.fi)

Mikkelin musiikkiluokkien joulukonsertti
2025-12-02 18:00
Mikkelin musiikkiluokkien joulukonsertti yhteistyössä Mikkelin musiikkiopiston kanssa.
Tiistaina 2.12.2025 klo 18.00 Konserttitalo Mikaelissa.
Konsertin kesto noin 1,5h ei väliaikaa
Kahvio palvelee ennen konserttia klo 17 alkaen.
Liput:
Peruslippu 17,60 €
Opiskelija 17,60 €
Eläkeläinen 17,60 €
Lapsi (max 16v.) 8,60 €
+ tilausmaksut (alk. 1,50 € + 0,65 % tilauksesta www.lippu.fi)

Erja Lyytinen & Friends: Blue Christmas 2025
2025-12-04 19:00
ERJA LYYTINEN – HANNA PAKARINEN – KÄRTSY HATAKKA
Kitaravirtuoosi Erja Lyytinen on ilahduttanut konserttiyleisöjä jouluisella Blue Christmas – kiertueellaan jo vuodesta 2017 lähtien! Lyytinen on yksi johtavista kansainvälisillä markkinoilla operoivista blues-rock kitaristeista ja hänet onkin palkittu useasti eri kategorioissa vuosien varrella. Vuonna 2022 Lyytinen teki historiaa olemalla ehdolla ensimmäisenä suomalaisena artistina Kanadan Maple Blues Awardseissa. Marraskuussa 2024 Lyytiselle myönnettiin Brittiläisen HRH – festivaalin toimesta Angel of Rock -palkinto. Palkinto myönnetään merkittävästä panoksesta rockin, metallin tai blues-musiikin saralla. Uransa aikana Lyytinen on esiintynyt maailman kärkikaartiin kuuluvien kitaristien, kuten Carlos Santanan, Sonny Landrethin, Jennifer Battenin ja Joe Bonamassan rinnalla. Lyytisen viimeisin albumi ”Smell the Roses” julkaistiin keväällä 2025. Albumi on saanut kiitettäviä arvioita kansainvälisissä julkaisuissa ja sijoittui kuudenneksi UK:n IBBA:n huhtikuun 2025 radiolistalla. Laulajantaitojaan Lyytinen pääsi esittelemään Masked Singer – ohjelmassa Luurankona. Tänäkin vuonna Blue Christmas – konsertissa kuullaan kattaus Lyytisen tuotannosta, tunnelmallisia sinisiä säveliä ja jouluisia rokkaavia kappaleita upeiden artistivieraiden kera!
Hanna Pakarinen tunnetaan kautta aikain ensimmäisenä ja ehdottomasti legendaarisimpana Suomen Idolsin voittajana. Hänen kruunajaisiaan seurasi TV:n välityksellä peräti 1,6 miljoonaa katsojaa. Entistä isompien miljoonayleisöjen eteen Pakarinen nousi vuonna 2007, jolloin upeaääninen artisti edusti Suomea Euroviisuissa, harvinaisesti vieläpä kotikentällä Helsingin Hartwall Arenalla. Sooloalbumeillaan kulta- ja platinarajoja rikkoneesta Hanna Pakarisesta on huokunut läpi hänen uransa ajan jättiläismäinen palo musiikkia kohtaan. Hän on suunnannäyttäjä, jonka esimerkillä on ollut iso vaikutus monen uuden aallon tähtinimen polkuun. Sukupolvien yli ulottuva arvostus on vain kasvanut sen jälkeen, kun Pakarinen päätti kahdeksan vuoden julkaisutaukonsa syksyllä 2021. Esiintyminen on Pakariselle artistina olemisessa tärkeintä, ja hän onkin kertonut lavalla olemisen yhdeksi parhaista paikoista maailmassa. Pakarinen ilahdutti Blue Christmas kuulijoita jo vuoden 2024 kiertueella Rovaniemen konsertissa valaisten positiivisella olemuksellaan jouluisen konserttiyleisön.
Kärtsy Hatakka tunnetaan parhaiten 80 – luvun puolivälistä asti toimineen Waltari – yhtyeen laulajana ja primusmoottorina. Metallia, taidemusiikkia, kansanmusiikkia ja funkia yhdistelevä Waltari on pohjustanut suomalaisten metalliyhtyeiden menestystä Euroopassa, ja on esiintynyt megafestivaaleilla mm. Roskildessä ja Wackenissa. Viime vuosina Kärtsy on tullut suurelle yleisölle tutuksi myös vaikuttavana sooloesiintyjänä, joka loikkii genrerajojen yli vakuuttavan vaivattomasti. Soolotuotannossaan Kärtsy on soljunut popista rockiin leimaten omiin nimiinsä signature soundillaan kaikki esittämänsä cover-biisit. Keväällä 2025 Tähdet, Tähdet-kisassa Kärtsy ällistytti suomalaisen TV-yleisön taituruudellaan ja autenttisella rokkitähden olemuksellaan. Tänä vuonna Kärtsy tempaa mukaansa Blue Christmas konsertin kuulijat ainutlaatuisella lavakarismallaan ja persoonallisella äänellään!
Konsertin kesto noin 2h 15min, sis. väliajan
Liput:
Peruslippu 45,90 €
Opiskelija 43,90 €
Eläkeläinen 43,90 €
Työtön 43,90 €
Lapsi (alle 16-vuotias) 43,90 €
Ryhmät min 10hlö 43,90 €
+ tilausmaksut (alk. 1,50 € + 0,65 % tilauksesta www.lippu.fi)
